ויויאן גורניק

ויויאן גורניק (נולדה ב-14 ביוני 1935) היא סופרת, עיתונאית ומסאית אמריקאית, פמיניסטית רדיקלית בדיעותיה.

ביוגרפיה 
גורניק נולדה בניו יורק וגדלה בברונקס, בת למשפחה יהודית ממעמד הפועלים. בשנת 1957 סיימה לימודי תואר ראשון באמנות בסיטי קולג' בניו יורק ובשנת 1960 קיבלה תואר שני באמנות מאוניברסיטת ניו יורק.

היא עבדה כעיתונאית ב-Village Voice מ-1969 עד 1977, שם ביטאה את השקפותיה הפמיניסטיות והפכה לאחת הכותבות הפמיניסטיות הבולטות בתקופתה. היא פרסמה מאמרים ומסות גם בניו יורק טיימס, The Nation, וב-Atlantic Monthly.

גורניק פרסמה 11 ספרים, האחרון שבהם פורסם במאי 2015. היא מלמדת כתיבה באוניברסיטת The New School בניו יורק. ב-2007–2008 הייתה עמיתה במכון רדקליף באוניברסיטת הרווארד, ובשנת 2015 היא שימשה כפרופסור אורח בתוכנית הכתיבה של באוניברסיטת איווה.

ספרה "Fierce Attachments" התפרסם בשנת 1987, זכה בפרסים רבים ונבחר ל"ספר השנה" במספר מדינות.

הוא יצא לאור בעברית ב-2022 בהוצאת תשע נשמות תחת השם היקשרויות עזות. תרגמה את הספר רעות בן יעקב. זהו ספרה הראשון שרואה אור בעברית. עם צאתו בעברית זכה לביקורות חיוביות מאד. מבקר הספרות ירון פריד כתב כי הספר הוא מלאכת מחשבת של כתיבה, התבוננות וחשיבה.

ספרים שפרסמה

ספריה בעברית 
 "היקשרויות עזות", הוצאת תשע נשמות, 2022. מאנגלית: רעות בן יעקב

לקריאה נוספת 
 פרק ראשון של היקשרויות עזות באתר עברית
 ויויאן גורניק: "לקח זמן להבין שאני ואמא שלי זה חומר לספר", גילי איזיקוביץ, הארץ, 25 באוגוסט 2022
 היקשרויות עזות, המתלהבת, עטרה אופק
 על "היקשרויות עזות" לוויוואן גורניק, אורית נוימאיר פוטשניק, בלוג הספרייה הלאומית

הערות שוליים 
 

סופרים יהודים אמריקאים
מסאיות אמריקאיות
מסאים אמריקאים
נשים אמריקאיות במאה ה-21
פמיניסטיות אמריקאיות
ילידי 1935